Nuria Penas

Nuria Penas (Vila de Cruces, Pontevedra, 2003) galiziar regueifera feminista gaztea da.

 Biografia 
Vila de Crucesen jaio zen 2003an. 2016an hasi zituen ahozko inprobisazio edo regueifa ikastaroak Marco de Camballon BHIn, DBHko 2. maila ikasten ari zenean. 2018an, Pobra de Brollón-en egin zen Do Courel bertso-inprobisazioko ekitaldi tradizionalean parte hartu zuen, eta inprobisatzaile historikoekin batera abestu zuen, 91 urteko Antonio Río Monterorekin, esaterako.

2022an, unibertsitateko ikasle zela, bere Bigarren Hezkuntzako ikastetxe ohira itzuli zen, eta lehen regueifa-tailerra eman zien DBHko 1. mailako bi talderi. Bertan, munduan ahozko inprobisaziorako dauden modalitateak azaldu zituen, baita Galizian dauden modalitate desberdinak ere.

Enreguéifate ekimenean ere parte hartzen du, regueifa zabaltzearen eta galizieraren erabilera sustatzearen aldeko ekimenean.

Regueifaren Ahozko Elkartean sartu zen. Elkarte hori 1997an sortu zen, Valvalaresen (Vigo) egoitza duena. Bertatik ikastaroak ematen ditu eskoletan eta zenbait elkartetan, eta gero eta interes handiagoa du ahozko inprobisazioaren tradizio hori bizirik mantentzeko.

Erre Que Erre izeneko talde berri bateko kidea da. Talde horren helburua da regueifa gaur egungo ikuspegi batetik eramatea gazteengana, gaur egongo arazoentan kontzientziatuta baina tradizioari eutsiz, eta  belaunaldien aldaketetara egokituta. Nuria Penas, Lorena Médelarekin batera, Regueifa Tourreko aurkezleetako bat izan zen. Regueifa biziberritzeko ikuskizuna da, eta musika eta regueifa tradizionala oinarri elektronikoen eta gaurkotasuneko gai sozialen gaineko inprobisazioarekin lotzen ditu.

Euskal Herriko Unibertsitatean egin zen ahozko inprobisazio jaialdi batean parte hartu zuen 2025ean Oihana Iguaran bertsolariarekin eta Nuria Casals glosadorearekin batera.

 Erreferentziak 

 Kanpo estekak 

 Regueifesta | Regueifa feminista: Lupe Blanco, Nuria Penas, Lorena Medela
 Núria Casals, Nuria Penas, Oihana Iguaran EHU, 2025eko maiatzaren 26a

Kategoria:Pontevedrarrak
Kategoria:Feminista galiziarra
Kategoria:Reguefeira
Kategoria:Feministak